Bill Geyts intervyusida idish-tovoqlarni o‘zi yuvishini tan oldi

12-fevral kuni Reddit saytida Microsoft kompaniyasining asoschisi Bill Geytsning ochiq intervyusi bo‘lib o‘tdi. Bir necha soat davomida sayt foydalanuvchilarining turli savollariga milliarder samimiy javob berdi. Look At Me portali esa savol-javoblardan eng qiziqarlilarini e’lon qildi.

O‘z navbatida, biz ham ulardan ayrimlarini sizlarga ilindik:
_ssm: Oradagi o‘tgan yillarni inobatga olmaganda, 20 yil avvalgi va hozirgi Bill Geyts orasida qanday farq bor?
Bill Geyts: 20 yil avval men kunu tun ofisda qolib ketaverardim va bu haqda o‘ylab ham o‘tirmasdim – shijoatli va sodda edim. Hozir esa, fikrimcha, sal muloyimroq va aqlliroq bo‘lganman.
briannnf: Siz o‘z nazaringizda boshqalar sizdan kutmagan qanday ish qilasiz?
Bill Geyts: Bridj o‘ynayman. Bu birmuncha eski urfga xos, shuning uchun menga juda yoqadi. O‘tgan hafta dam olish kunlari men qizimning ot minishini ko‘rdim. Bu odat ham sal eskirgan, ammo qiziqarli. Men har kuni kechki payt idish-tovoqlarni yuvaman va shunday qilish o‘zimga yoqadi.
darung: Sizda o‘z umringizni sun’iy ravishda uzaytirish bo‘yicha qandaydir rejalar bo‘lganmi? Vijdonan javob bersangiz.
Bill Geyts: Yo‘q. Ayrimlar bu haqda o‘ylaydi, ammo men umrimning oxirgi yillarini uzaytirishni istamayman.
KushtyKush: Bordi-yu, siz kompyuterlar bilan shug‘ullanmaganingizda va Microsoft’ga sal keyinroq asos soganingizda nima bilan shug‘ullangan bo‘lardingiz, nima deb o‘ylaysiz?
Bill Geyts: Men huquqshunoslik va matematika bilan shug‘ullanardim. Mening otam yurist edi. O‘ylashimcha, agar axborot texnologiyalari sohasidan ketmaganimda, oxir-oqibatda fizik bo‘lishim mumkin edi.
anonymouslives: Yiliga yuz ming dollar ishlab topadigan kishilarga shaxsan siz moliya borasida qanday maslahat berasiz?
Bill Geyts: Mablag‘ingizni ilm olish yo‘lida sarflang.
Wigglez1: Siz videoo‘yinlarga qiziqasizmi? Agar qiziqsangiz, ulardan qaysilari sizga ko‘proq yoqadi?
Bill Geyts: Men unchalik yaxshi geymer emasman. Mening o‘g‘lim Xbox’da qanaqa zo‘r narsalar borligini mendan ko‘ra yaxshiroq biladi. Halo o‘ynaganman, lekin butun oilam qatnasha oladigan sport o‘yinlarini ko‘proq o‘ynayman. Men nayzani juda-juda uzoqqa uloqtirganman! (Aftidan, Geyts Kinect kontrolleri asosidagi sport simulyatorini nazarda tutgan. – Lookatme izohi).
“Daryo”chilar, milliarder Bill Geytsning har kuni idish-tovoq yuvishini tasavvur qila olasizmi? o_O